b'\n_START_ARTICLE_\nOperacija Nevihta\n_START_PARAGRAPH_\nOperacija Nevihta (hrva\xc5\xa1ko Operacija Oluja) je bila voja\xc5\xa1ka operacija, ki sta jo izvedli hrva\xc5\xa1ka vojska in policija. Operacija je trajala od 4. do 8. avgusta 1995. Z uni\xc4\x8denjem Republike Srbske Krajine je nasilno zavzela ve\xc4\x8dji del Hrva\xc5\xa1ke in prakti\xc4\x8dno zaklju\xc4\x8dila vojno (Domovinski rat)._NEWLINE_Predhodnica je bila uspe\xc5\xa1no izvedena operacija Blisk.\n_START_SECTION_\nPotek\n_START_PARAGRAPH_\nAkcija se je pri\xc4\x8dela 4. avgusta ob 5.uri z raketno-topovskimi obstreljevanji, katerim so sledili napadi pehote. Uro pred napadom so radarje srbske krajine onesposobila voja\xc5\xa1ka letala ZDA. Knin je padel \xc5\xbee 5. avgusta popoldan. Hrva\xc5\xa1ka vojska se je 6. avgusta zdru\xc5\xbeila z Armado BiH na reki Korani ob Biha\xc4\x87u. 7. avgusta se je na Kordunu predal poveljnik 21. korpusa Vojske srbske Krajine. 8. avgusta so se operacije zaklju\xc4\x8dile pri Dvoru na Uni na meji z Bosno. Na hrva\xc5\xa1ki strani je padlo 174 ljudi na srbski pa 575 vojakov. Do popolne kontrole nad hrva\xc5\xa1kim ozemljem je manjkalo \xc5\xa1e Podonavje._NEWLINE_Hrva\xc5\xa1ka vojska je ob osvajanjih posamezno ali mno\xc5\xbei\xc4\x8dno morila srbske civiliste ter po\xc5\xbeigala in plenila srbske vasi in mesta. Ve\xc4\x8dina srbskih civilistov je bila pregnana na srbska ozemlja v Bosni, od koder so pobegnili ve\xc4\x8dinoma v Srbijo. Po podatkih OZN-a jih je bilo pregnanih 150.000. Drugi viri trdijo, da jih je bilo med 200.000 in 250.000. _NEWLINE_Hrva\xc5\xa1ki zlo\xc4\x8dini nad preostalimi Srbi in njihovim imetjem so se dogajali tudi po zaklju\xc4\x8dku operacije. Nekatere izmed njih je hrva\xc5\xa1ko pravosodje pozneje sankcioniralo, nekateri pa \xc5\xa1e \xc4\x8dakajo na pravico na Hrva\xc5\xa1kem ali pred haa\xc5\xa1kim sodi\xc5\xa1\xc4\x8dem._NEWLINE_5. avgust je bil kasneje progla\xc5\xa1en za hrva\xc5\xa1ki dr\xc5\xbeavni praznik Dan zmage in domovinske hvale\xc5\xbenosti (Dan pobjede i domovinske zahvalnosti).'